Γουίν Τσουν

Το **Γουίν-τσουν** (κινέζικα: 詠春) (επίσης *Γουίν-τσουν Τσουάν* ή *Γουίν-τσουν Κουνγκ Φου*) είναι κινέζικη πολεμική τέχνη η οποία έχει τις ρίζες της στη Νότια Κίνα. Το Γουίν-τσουν προφέρεται επίσης Γουίν-τσαν ή Βιν-τσουν.
Το Γουίν-τσουν είναι μία από τις πιο δημοφιλείς πολεμικές τέχνες. Είναι το στιλ που διδάχτηκε ο διάσημος Μπρους Λι. Άλλοι γνωστοί δάσκαλοι (Sifu) είναι οι Γιπ Μαν, Λοκ γιου, Τσου σονγκ τιν, Γουόνγκ Σεόν Λεόνγκ, Γουίλιαμ Τσενγ, Νίνο Μπερνάρντο,Γκαρυ λαμ, Όστιν Γκοχ, Κάρλος Λι. Ο Μπρους Λι διδάχτηκε την τέχνη του Γουίν Τσουν από τον Γιπ Μαν σε ηλικία δεκαέξι ετών. 

Το Γουίν Τσουν λέγεται ότι επινοήθηκε από μία γυναίκα, τη βουδίστρια μοναχή Νιγκ Μούι (Ng Mui), περίπου το 1700 μ.Χ.. Η μοναχή Νιγκ Μούι είχε μία μαθήτρια που ονομαζόταν Γιμ Γουίν Τσουν (Yim Wing-chun). Το όνομα Γουίν Τσουν κυριολεκτικά σημαίνει «Ελπίδα για το μέλλον». Ωστόσο είναι αμφίβολο κατά πόσο αυτή η προέλευση αποτελεί μύθο ή πραγματικό γεγονός. Επίσης λέγεται ότι το Γουίν Τσουν είναι ένας συνδυασμός τεχνικών του γερανού και του φιδιού που αναπτύχθηκε από τους μοναχούς του Νότιου Ναού του Σαολίν στην επαρχία Φουτζιέν (Fujian).

## Το σύστημα Γουίν-τσουν Κουνγκ Φου

Το σύστημα Γουίν Τσουν Κουνγκ Φου δίνει έμφαση στην ταυτόχρονη άμυνα και επίθεση. Αποτελείται από απλές, σύντομες, άμεσες κινήσεις (ευθείες γροθιές και χαμηλά λακτίσματα), οι οποίες αποσκοπούν στην εξάλειψη της σπατάλης ενέργειας. Με αυτό τον τρόπο επιτυγχάνονται γρηγορότερα οι αντεπιθέσεις.

Η συγκεκριμένη πολεμική τέχνη, περιλαμβάνει τρεις φόρμες *ανοιχτής παλάμης* 

* το "Σιου Λιμ Ταο" (Siu Lim Tao), 

* το "Τσουμ Κιου" (Chum Kiu),

* και το "Μπιου Τζι" (Biu Jee).

Επίσης, υπάρχουν κάποιες ασκήσεις όπως το Τσι Σάο (Chi Sao) ή αλλιώς «Κολλημένα Χέρια» (Sticky hands) όπου οι μαθητευόμενοι αρχίζουν και μαθαίνουν από την "αφή" του αντιπάλου πως να κινούν τα χέρια τους. Η άσκηση Τσι Σάο, όπως την κάνει το Γουίν Τσουν, είναι μοναδική στον κόσμο των πολεμικών τεχνών. 

Επίσης, χρησιμοποιείται η «Ξύλινη Κούκλα» (Wooden Dummy) η οποία προσομοιάζει με ένα άνθρωπο. Πάνω στην "Ξύλινη Κούκλα" οι εξασκούμενοι προπονούν διάφορες τεχνικές, βελτιώνοντας τη στάση τους και αποκτώντας μεγαλύτερη δύναμη στα χέρια τους.

Τέλος, στο Γουίν Τσουν υπάρχουν δύο τεχνικές με όπλα, τα «Butterfly Knives» και το «Μακρύ Κοντάρι (Long Pole)».

Η τεχνική του Γουίν Τσουν δεν χρησιμοποιεί τη δύναμη ενάντια στη δύναμη όπως άλλες πολεμικές τέχνες π.χ το Τάε Κβον Ντο κ.ά. Αυτή η πολεμική τέχνη είναι αποτελεσματική, πρακτική, οικονομική (από άποψη χρόνου) και εύκολη να διδαχθεί. Ωστόσο, απαιτεί υπομονή και απόλυτη πειθαρχία. Οι ασκούμενοι το Γουίν Τσουν υποστηρίζουν ότι είναι ένα από τα πιο αποτελεσματικά συστήματα πολεμικών τεχνών.

## Ιστορία και προέλευση

Στα κινέζικα αυτό που πλησιάζει περισσότερο στην ιδέα του Κουνγκ Φου, όπως κατανοείται απ' τους δυτικούς, αποδίδεται με τον όρο *Τσουάν (quan)*. Έτσι για παράδειγμα η έκφραση Γουίν-τσουν Κουνγκ Φου (σημαίνει *η Τέχνη του γουίν-τσουν*) έχει την ίδια σημασία με την έκφραση Γουίν-τσουν Τσουάν (σημαίνει *οι γροθιές του γουίν-τσουν*). Δηλαδή το Γουίν-τσουν είναι ένα από τα πολλά παρακλάδια της κινέζικης πολεμικής τέχνης.

### Εσωτερικό και εξωτερικό Κουνγκ Φου

Πολλοί δάσκαλοι του Κουνγκ Φου χρησιμοποιούν τη διάκριση σε εσωτερικό Κουνγκ Φου και εξωτερικό Κουνγκ Φου. Γνωστή μορφή εσωτερικού είναι το Τάι-τσι Κουνγκ Φου (ή Τάι-τσι Τσουάν). Η προέλευση του Γουίν τσουν είναι από τη Νότια Κίνα και επάγεται στα εσωτερικά μαλακά συστήματα του Κουνγκ Φου. 

### Βόρειο και Νότιο Σαολίν Κουνγκ Φου

Μια άλλη διάκριση είναι αυτή σε Βόρειο Σαολίν Κουνγκ Φου και Νότιο Κουνγκ Φου. Το Βόρειο Σαολίν Κουνγκ Φου αναπτύχθηκε στο Μοναστήρι-Ναό Σαολίν στη Βόρεια επαρχία Χενάν. Αντίθετα το Γουίν τσουν είναι μία απ´τις τέχνες που αναπτύχθηκαν μεταγενέστερα στον Νότο.

### Νότιες Πολεμικές Τέχνες

Στις τρεις πολεμικές τέχνες: Γουίν Τσουν, Χανγκάρ (Hung Gar) Κουνγκ Φου και Τσόι Λι Φατ (Choy lee fut) μαζί, δόθηκε το όνομα "Τα Τρία Ανώτατα Σχολεία Πολεμικών Τεχνών του Νότου" λόγω της προέλευσης και της δημοτικότητας τους στη νότια Κίνα.

### Μποντιντχάρμα και Βόρειο Σαολίν
Σύμφωνα με τον κινέζικο μύθο, περί της προέλευσης των κινεζικών πολεμικών τεχνών, οι τέχνες αυτές προέρχονται από τον βουδιστή μοναχό Μποντιντχάρμα ο οποίος είναι γνωστός και ως ο ιδρυτής του βουδισμού ζεν. Ο Μποντιντχάρμα (σύμφωνα με τον μύθο) ανακάλυψε/επινόησε και διέδωσε συγκεκριμένες τεχνικές διαλογισμού και φυσικής άσκησης που αποτέλεσαν την απαρχή του σαολίν-τσουάν και εκπαίδευσε σε αυτές τις τεχνικές τους βουδιστές μοναχούς του ναού του βόρειου Σαολίν.

Το Κουνγκ Φου (Kung Fu) είναι μία από τις πιο διάσημες και πολλαπλασιαζόμενες πολεμικές τέχνες σε ολόκληρο τον κόσμο. Αρχικά, ο Μποντιντχάρμα (470-543 μ.Χ.), ο οποίος ήταν γνωστός και ως «Που Ντάι Ντα Μο (Pu Dai Da Mo)» ήταν ένας Ινδός βουδιστής μοναχός ο οποίος πήγε στην Κίνα και έγινε ο ιδρυτής και ο πρώτος Πατριάρχης της Σχολής Τσαν (Patriarch of Faculty Tsan). Στα Ιαπωνικά είναι γνωστό ως Ζεν. Ο μοναχός Ντα Μο (Da Mo) έζησε στον Ναό των Σαολίν (Siu Lam), στο βουνό Gou-Dai, στην επαρχία Χονάν (Honan Province) στην Κίνα. Αυτός ζούσε στη σπηλιά Bear’s Ear στο βουνό Gou-Dai η οποία βρίσκεται κοντά στον Ναό των Σαολίν όπου διέμενε σε εκείνο το μέρος για εννιά ολόκληρα χρόνια και ανέπτυξε μια σειρά από ασκήσεις και μια μέθοδο διαλογισμού την οποία και δίδαξε στους μοναχούς του Ναού των Σαολίν. Αυτή η μέθοδος διαλογισμού περιλαμβάνει μερικές τεχνικές φυσικής άσκησης, οι οποίες ήταν κατάλληλες για την ενδυνάμωση του σώματος, καθώς επίσης και για αυτοάμυνα. Ο Μποντιντχάρμα, ανακάλυψε και την κλασική μέθοδο τόνωσης των μυών, η οποία περιλαμβάνει ένα πολεμικό σύστημα, που είναι γνωστό ως "τα 18 χέρια του Λόχαν" (18 Hands of the Lohan). Ο Μποντιντχάρμα καταγόταν από τη Βασιλική οικογένεια και ανήκε στην κάστα των πολεμιστών. Αυτός είναι και ο λόγος που είχε εξαιρετική και μεγάλη γνώση πάνω στις πολεμικές τέχνες και τις μεθόδους τους. Ο μοναχός Μποντιντχάρμα έζησε κατά τη δυναστεία των Λιάνγκ (dynasty of Liang).

### Από το Βόρειο Σαολίν στο Γουίν Τσουν

Η παρακάτω εξιστόρηση παρουσιάζει αντιφάσεις ως προς τις χρονολογίες, τις γεωγραφικές τοποθεσίες και τα σχετιζόμενα ιστορικά συμβάντα. Πιθανό είναι ότι περιλαμβάνει στοιχεία και από μυθοπλαστικές εξιστορήσεις για την προέλευση των πολεμικών τεχνών καθώς και στοιχεία από μυθιστορηματικά διηγήματα.

Το μοναστήρι των Σαολίν (Siu Lam Buddhist Temple) όπου διδάσκονταν το κινέζικο Κουνγκ Φου, ανακαλύφθηκε στην επαρχία Χονάν στην Κίνα περίπου 300 χρόνια πριν. Εκεί, οι μοναχοί εξασκούνταν στο Κούνγκ Φου, πραγματώνοντας ασκήσεις για το σώμα αλλά και για το μυαλό. Με αυτόν τον τρόπο ανέπτυξαν αυτήν την πνευματική προπόνηση που γίνεται και σήμερα. Κατά τη διάρκεια της δυναστείας των Τσινγκ (during the Ching dynasty), η κυβέρνηση Μαντσού (Manchu), όχι κινέζικη (non-Chinese)-(Manchuria was in the North), πίστευε πως στον Ναό των Σαολίν εκπαιδεύονταν ένας στρατός. Στον φόβο τους και μόνο, επιτέθηκαν στο μοναστήρι με σκοπό να το κάψουν όλο και αφού πέτυχαν τον σκοπό τους, σκότωσαν πολλούς μοναχούς. Από αυτό το ολοκαύτωμα του Ναού κατάφεραν να γλιτώσουν 5 Μεγάλοι Δάσκαλοι Σαολίν, οι οποίοι και δημιούργησαν το σύστημα Γουίν Τσουν ως μια νέα πολεμική μέθοδο, η οποία θα κυριαρχούσε ενάντια στις πολεμικές τέχνες και θα απαιτούσε πολύ λιγότερη εκπαίδευση, με σκοπό να γίνει κάποιος δάσκαλος αρκετά γρήγορα όπως ο Μεγάλος Δάσκαλος του Γουίν Τσουν Γιπ Μαν (Yip Man). Οι δάσκαλοι οι οποίοι δημιούργησαν το Γουίν Τσουν ήταν 5 και αυτοί είναι οι εξής: 1) Master Fung To-tak, 2) Abbot Pak Mei, 3) Abbot Chi Shin, 4) Master Miu Hin & 5) μια μοναχή βουδίστρια Ng Moi. Η μοναχή Ng Moi έφυγε και βρήκε καταφύγιο στον Ναό του White Crane στο βουνό Τάι Λενγκ (Mt. Tai Leung) και εκεί συνάντησε τη Yim Yee και την κόρη της Γιμ Γουίν Τσουν (Yim Wing-chun). Η Γιμ Γουίν Τσουν ήταν ένα όμορφο 15χρονο κορίτσι, το οποίο με την ομορφιά του προσέλκυσε ένα τοπικό στρατιώτη, ο οποίος ήθελε να την παντρευτεί, χωρίς βέβαια τη συγκατάθεσή της. Όταν η Ng Moi πληροφορήθηκε το γεγονός, συμφώνησε να τις διδάξει την πολεμική τέχνη στη Γιμ Γουίν Τσουν, με σκοπό να μπορεί να προστατεύει τον εαυτό της, από τους ανεπιθύμητους στρατιώτες. Το νεαρό κορίτσι προπονούνταν πολύ σκληρά και στόχευε να γίνει μια δασκάλα του Κουνγκ Φου. Μετά από σκληρή προπόνηση, επιτεύχθηκε ο σκοπός της και έγινε δασκάλα του Κουνγκ Φου. Τότε προκάλεσε τον στρατιώτη – που ήθελε να την παντρευτεί – σε μια μάχη και τον νίκησε με ευκολία. Η Γιμ Γουίν Τσουν ανέπτυξε αυτό το σύστημα Κουνγκ Φου και αργότερα παντρεύτηκε τον Leung Bok-chau από τον οποίο διδάχτηκε Κουνγκ Φου. Ο Leung Bok-chau δίδαξε τον Leung Lan-kwai, ο οποίος με τη σειρά του, δίδαξε τον Wong Wah-bo που ήταν μέλος μιας όπερας, γνωστή ως «Red Junk». Αυτός πέρασε το σύστημα στον συνάδελφο του στη δουλειά Leung Yee Tai. Ο Leung Yee-tai είχε ήδη διδαχτεί τη μέθοδο του "Έξι και μισό Μακρύ Κονταριού" (Six and a half Long Pole) από τον Abbot Chi Shin ο οποίος εργαζόταν στην όπερα «Red Junk». Έτσι, η μέθοδος με το "έξι και μισό μακρύ κοντάρι" εισήχθη στο σύστημα του Γουίν Τσουν. Ο Leung Yee-tai πέρασε το σύστημα του Γουίν Τσουν στον Leung Jan, ο οποίος ήταν ο γιατρός του Fat Shan. Ο Leung Jan έγινε πολύ γνωστός για την επιδεξιότητα του στο Κουνγκ Φου και κατάφερε να νικήσει πολλούς μαχητές. Ο Leung Jan δίδαξε το σύστημα Wing Chun στον Chan Wah-soon. Ο Chan Wah-soon είχε έναν μαθητή, τον διάσημο και γνωστό σε όλους μας, τον μεγάλο δάσκαλο του συστήματος Γουίν Τσουν Γιπ Μαν (Yip Man). Ο Γιπ Μαν κατάφερε να πραγματοποιήσει τα ακόλουθα: 

**1.**	Απλοποίησε το σύστημα
**2.**	Αφαίρεσε τα περίπλοκα και τα μακριά ονόματα
**3.**	και είναι υπεύθυνος για το Γουίν Τσουν το οποίο γνωρίζουμε σήμερα.

Το Χονγκ Κονγκ (Hong Kong) είναι η πηγή του Γούιν Τσουν (Wing Chun). Ο Γιπ Μαν δεν δίδαξε την πολεμική τέχνη στους δύο γιούς του, γιατί δεν ήθελε να μάθουν πολεμικές τέχνες και να μπλέκουν. Ήθελε να τους κάνει γιατρούς και δικηγόρους και να έχουν άλλη κοινωνική θέση

Ο Γιπ Μαν όταν δίδαξε το σύστημα έδινε μεγάλη σημασία στην 1η φόρμα που ονομάζεται Siu Lim Τao, η οποία είναι φόρμα αυτοσυγκέντρωσης και από αυτό έβγαζε το INTER CHI που είναι εσωτερική δύναμη, που βοηθάει το αναπνευστικό σύστημα και την εσωτερική δύναμη και υγεία, καθώς και το πια τύπου ενέργεια χρησιμοποιούμε. 
Χαρακτηριστική είναι στην ιστορία, η επίδειξη που έγινε στο Χονγκ Κονγκ, όπου έλαβαν μέρος μεγάλοι δάσκαλοι από όλες τις πολεμικές τέχνες, μεταξύ αυτών ήταν και ο Γιπ Μαν. Υπήρχε ένας γερός τοίχος όπου όλοι οι δάσκαλοι επιδείκνυαν τις ικανότητές τους με διάφορα κτυπήματα, όπως διάφορες τεχνικές κτυπημάτων των χεριών που έκαναν τρύπες στον τοίχο, είτε με μπουνιές είτε με κλωτσιές. Ήρθε και η σειρά του Γιπ Μαν που σε ηλικία 60 ετών περίπου, σηκώθηκε, χαιρέτησε, προχώρησε προς τον τοίχο και εφάρμοσε την τεχνική της παλάμης του Γουίν Τσουν στον τοίχο. Αμέσως μετά ξαναχαιρέτησε και όλοι γέλασαν διότι δεν είδαν κανένα αποτέλεσμα της τεχνικής του στον τοίχο. Τα γέλια όμως σταμάτησαν όταν κοιτάζοντας πίσω από τον τοίχο ανακάλυψαν ότι ο τοίχος ήταν έτοιμος να πέσει λες και είχε γίνει σεισμός. Όπως χαρακτηριστικά είχε γραφεί από τον Γιπ Μαν "ΕΝΑΣ ΑΝΘΡΩΠΟΣ ΠΑΝΤΑ ΟΤΑΝ ΠΙΝΕΙ ΝΕΡΟ ΠΡΕΠΕΙ ΝΑ ΣΚΕΦΤΕΤΑΙ ΚΑΙ ΤΗΝ ΠΗΓΗ ΤΟΥ", και εννοούσε ότι οι μαθητές του συστήματος πρέπει να φυλάγουν τις αρχές και τις παραδόσεις του.
Ένας από τους μαθητές του είναι και ο κορυφαίος των πολεμικών τεχνών, ο ιδρυτής του JKD-Jeet Kune Do- Μπρους Λι (Bruce Lee) ο οποίος διδάχτηκε Γουίν Τσουν τη δεκαετία του 1950, στο Χονγκ Κονγκ. Για την πλήρη αλήθεια ο Μπρους Λι έμαθε από τον Γιπ Μαν το 40% του συστήματος Γουίν Τσουν. Διότι μετά έφυγε στην Αμερική αλλά και διότι ο Γιπ Μαν δεν συμφωνούσε να διδάσκει ο Μπρους Λι τους δυτικούς και προπαντός τους Ιάπωνες που είχαν σε κατοχή για πολλά χρόνια την Κίνα. Ο δε Μπρους Λι είχε τον πρώτο του μαθητή Ιάπωνα. Έκανε πολύ σκληρή εξάσκηση και κατόρθωσε πολλά από το Γουίν Τσουν και μόνο.
Το JKD-Jeet Kune Do είναι καθαρό Γουίν Τσουν και θεωρήθηκε ότι δεν έπρεπε να του αλλάξει το όνομα, κάτι που στεναχώρησε πολύ τον Γιπ Μαν. Για αυτό τον λόγο όταν ο Μπρους Λι γύρισε πίσω στο Χονγκ Κονγκ, ο Γιπ Μαν του αρνήθηκε να τον διδάξει, κάτι που έκαναν και όλοι οι μαθητές του Γιπ Μαν.

## Πιο λεπτομερή στοιχεία για το σύστημα Γουίν Τσουν

### Γενικές Αρχές

Όταν κάποιος βρεθεί σε κατάσταση μάχης και θυμηθεί τις αρχές του Γουίν Τσουν, τότε μπορεί να αμυνθεί και να κερδίσει τη μάχη. Υπάρχουν πολλές έννοιες, οι οποίες περιλαμβάνονται στο σύστημα του Γουίν Τσουν Κουνγκ Φου και αυτές είναι οι ακόλουθες:

* Η πιο προφανής αρχή του συστήματος του Γουίν Τσουν είναι η **απλότητα** (Simplicity). Η πιο απλή μέθοδος μιας επίθεσης είναι, όταν ένας μαχητής χτυπήσει με ευθεία γροθιά τον θώρακα, το πρόσωπο ή με κλοτσιά τον βουβώνα του αντιπάλου του.

* Η "**Οικονομία Κινήσεων**" (Economy of Movement) είναι η αρχή, στην οποία οι μαθητές του Γουίν Τσουν αποφεύγουν να κάνουν μεγάλες κινήσεις, διότι με αυτόν τον τρόπο, χάνουν πολύτιμο χρόνο στο να χτυπήσουν, να αποκρούσουν ή να αποτρέψουν μια επίθεση. Γι' αυτό το λόγο, στο Γουίν Τσουν διδάσκονται οι μικρές και γρήγορες κινήσεις, με σκοπό να επιτρέψουν στον μαθητή να πραγματοποιήσει ένα δυνατό, γρήγορο, ευθύ (σε ευθεία γραμμή) και αποτελεσματικό χτύπημα στον αντίπαλο, το οποίο θα είναι δύσκολο να αποφευχθεί.

* Μια άλλη αρχή είναι η "**Προστασία του Κέντρου**" (Protect the Center)

* "**Χαλάρωση**" (Relaxation): Η θεμελίωση στο σύστημα του Γουίν Τσουν είναι, πως πρέπει να είσαι χαλαρός, όταν εκτελείς τις τεχνικές του άνω συστήματος. Όταν οι ώμοι σας είναι δύσκαμπτοι και σφιγμένοι τότε, είστε λιγότερο "ρευστός" και ευαίσθητος κατά τη διάρκεια του Τσι Σάο (Chi Sao) και της άσκησης παγιδεύσεως (trapping).

* "**Πρακτικότητα**" (Practicality): Ένας πραγματικός μαχητής του συστήματος Γουίν Τσουν, πρέπει να χρησιμοποιεί την πρακτική κοινή αίσθηση στην αυτοάμυνα. Το Γουίν Τσουν ως πολεμική τέχνη, είναι πολύ πρακτικό, επειδή με ένα απλό, ευθύ χτύπημα ή καταιγισμό ευθειών γροθιών (chain punch), μπορείς να νικήσεις τον αντίπαλο αποτελεσματικά και γρήγορα. Επιπλέον, πολλοί μαχητές του συστήματος Γουίν Τσουν χρησιμοποιούν τα "μοιραία" χτυπήματα, επειδή στοχεύουν τις τρωτές περιοχές του σώματος του αντιπάλου όπως ο λαιμός, τα μάτια, ο βουβώνας και το στομάχι.

* "**Αποδοτικότητα και ευαισθησία**" (Efficiency and sensitivity).

* "**Ταυτόχρονη Άμυνα και Επίθεση**" (Simultaneous Attack and Defence): Οι μαθητές του συστήματος Γουίν Τσουν διδάσκονται πως να επιτίθενται και να αμύνονται την ίδια στιγμή ακριβώς. Όταν ένας μαθητής μπλοκάρει μια γροθιά από τον αντίπαλό του με το ένα χέρι, ταυτοχρόνως, με το άλλο χέρι δημιουργεί ένα γρήγορο και δυνατό χτύπημα στο σώμα ή στο πρόσωπο του αντιπάλου του.

* "**Yin and Yang**": Το Yin και το Yang δεν μπορούν να υπάρξουν το ένα χωρίς το άλλο. Όταν επιτίθεσαι είναι το yang και όταν αμύνεσαι το yin. Η επίθεση και η άμυνα είναι μια συνεχής αλληλεπίδραση του yin και του yang.

* "**Παρακολούθηση του Αγκώνα**" Watch the leading elbow.

* "**Αμεσότητα**" (Directness).

### Πρώτο, δεύτερο και τρίτο κουέν

* Μικρή Ιδέα (Siu Nim Tao) - το πρώτο κουέν του γουιν τσουν. Αποτελείται από 108 διαδοχικές κινήσεις, με τη βασική τεχνική να είναι "προσευχόμενος τρεις φορές στον Βούδα, μία σειρά από τεχνικές που εκτελούνται πολύ αργά.

Το σώμα ακίνητο σαν πελώριο λιθάρι. Τα χέρια κινούνται πιο αργά από τα πόδια χελώνας. Τα πόδια γερά ριζωμένα στη γη σαν το πράσινο μακρύκλωνο πεύκο. Η αναπνοή αχνά ακούγεται σαν τον ψίθυρο του αέρα όταν περνάει μέσα από τα δέντρα.

* Διασχίζοντας τη γέφυρα (Chum kiu) - δεύτερο κουέν. Αποτελείται από άλλες 108 διαδοχικές στάσεις.

Τα ευθεία χτυπήματα είναι η αρχή. Μετά μαθαίνεις την τζινγκ φα δηλαδή να βγάζεις μεγάλη ενέργεια και 
δύναμη με μικρές κινήσεις, και να γεφυρώνεις την απόσταση με τον αντίπαλο, και τις τεχνικές χαμηλών λακτισμάτων.

* Εκτινασσόμενα δάκτυλα (Biu tze) -3ο κουεν. Αποτελείται από 129 διαδοχικές στάσεις.

Στο τρίτο κουεν (μπιου τζε) τα χτυπήματα δίδονται από όλες τις γωνίες, καταργώντας την αναγκαιότητα της ευθείας και εξωτερικεύεται μεγάλη ενέργεια σε όλο το σώμα, που φθάνει μέχρι τις άκρες των δακτύλων.

Οι παραπάνω είναι οι 3 σειρές κινήσεων του γουίν τσουν, που μπορείς να τις μάθεις σε 5-6 χρόνια.

### Τσι Σάο
Με τη σωστή διδασκαλία και λεπτομέρεια μαθαίνουμε τα χέρια μας να γίνουν ευαίσθητοι αισθητήρες.
Αυτοί οι αισθητήρες τα χέρια μας φτάνουν στο επίπεδο να αισθανόμαστε τις κινήσεις του αντιπάλου χωρίς να ακουμπάμε τα χέρια του. Απλώς ακολουθούμε τον τρόπο που κινείται ο αντίπαλος και αντιδρούμε.
Επίσης μας βοηθάει να ελέγχουμε τι ανοίγματα (τρωτά σημεία) έχουμε εμείς σε μία μάχη, καθώς και τι ανοίγματα έχει ο αντίπαλός μας και να αντιδράσουμε ταχύτατα με την τεχνική μας χωρίς να σκεφθούμε παρά μόνο με την αίσθηση. Επίσης το «Τσι Σάο (Chi Sao)» ή αλλιώς «Κολλημένα Χέρια (Sticky hands)» γίνεται
για να μπορέσουμε να κάνουμε άμυνα με κάποιον που έχει μεγαλύτερη δύναμη από εμάς και μαθαίνουμε να βγάλουμε τη σωστή ενέργεια και να κοντρολάρουμε και να χρησιμοποιήσουν τη δύναμη του αντιπάλου για δικό μας καλό, χωρίς να πάμε κόντρα στη δύναμή του. 
Στο Γουίν Τσουν κάνουμε πρακτική και με άλλες μοναδικές μεθόδους στον κόσμο των Πολεμικών τεχνών. 
Αυτές είναι οι σιδερένιες μπάρες διαφόρων μεγεθών, οι ξύλινες μπάρες για πουσάπς, τα γυάλινα βάζα με νερό για ασκήσεις των χεριών, τα χονδρά καλάμια για ασκήσεις των χεριών και μέσης, οι ξύλινοι τάκοι για δυνάμωμα των μπουνιών τα λάστιχα αυτοκινήτων για λακτίσματα, καθώς και άλλα αντικείμενα για πολύ εξειδικευμένες ασκήσεις.
Επίσης, μια και όλοι οι άνθρωποι έχουμε τις κλειδώσεις των χεριών, ποδιών οι οποίοι είναι ευαίσθητοι, και σε μια συμπλοκή μπορεί να μας δημιουργήσουν πρόβλημα, οι ανωτέρω μέθοδοι ασκήσεων γίνονται για να δυναμώσουμε τα τρωτά μας σημεία.

### Λακτίσματα (κλωτσιές)
Μια εσφαλμένη εντύπωση που έχουν οι άνθρωποι γύρω από το Γουίν Τσουν είναι ότι το σύστημα δεν έχει κλωτσιές. Το Γουίν Τσουν έχει οκτώ βασικές κλωτσιές οι οποίες είναι πολύ καταστροφικές και δεν έχουν ποτέ στόχο το κεφάλι. Η φιλοσοφία του Γουίν Τσουν θεωρεί του ότι όσο πιο ψηλά χτυπάμε, τόσο κινδυνεύουμε να χάσουμε την κεντρική βάση της ισορροπία μας. Από το χαμηλό σημείο που ξεκινάει το πόδι να χτυπήσει, μέχρι τον στόχο, το κεφάλι, είναι λογικό ότι είναι μία Α απόσταση πολύ πιο μεγάλη (μια φορά περίπου) από την απόσταση ως τη μέση του σώματος. Άρα είναι προτιμότερο να χτυπήσουμε το κεφάλι με το χέρι, λόγω της μικρότερης απόστασης που θα διανύσουμε, και λόγω του ότι σίγουρα θα έχουμε καλύτερη ταχύτητα και πιο γερή βάση ισορροπίας στο σώμα μας.

### Τα χέρια που παγιδεύουν (fok sao)
PHON SAO λέγεται η ακινητοποίηση των χεριών ενός αντιπάλου στο Γουίν Τσουν. Επιγραμματικά μεταφραζόμενο, PHON σημαίνει, να σφραγίσω ή να απομονώσω ένα αντικείμενο ή περιοχή. Ουσιαστικά η Αγγλική λέξη "IMMOBILIZE" (ακινητοποιώ) είναι μάλλον η καλύτερη λεξική μετάφραση του PHON. Εάν, σε αυτοάμυνα, στιγμιαία ακινητοποιήσεις τα χέρια του επιτιθέμενου, η ικανότητά του να αμυνθεί ή να αντεπιτεθεί μειώνεται τρομακτικά, ειδικά εάν ακινητοποιήσεις και τα πόδια του, κάνοντάς το πολύ πιο εύκολο, γρήγορο, και ασφαλέστερο για σένα να καταφέρεις μια σειρά από χτυπήματα. Επιπλέον, οι τεχνικές αν και είναι δαιμόνιες, είναι δύσκολο να τις εφαρμόσεις ενάντια σε ένα έμπειρο αθλητή Γουίν Τσουν, και μπορούν να χρησιμοποιηθούν πιο αποτελεσματικά ενάντια σε ανθρώπους που τους αρέσουν να αποκρούουν και μετά να επιτίθενται. Εάν ένας αντίπαλος αποκρούει και επιτίθεται ταυτόχρονα, δεν είναι τόσο εύκολο να παγιδεύσεις τα χέρια του, αν και αυτό μπορεί να γίνει σε τελική ανάλυση, με σωστή εκπαίδευση. Η ικανότητα να παγιδεύσεις τα χέρια του αντιπάλου σου, εξαρτάται από την εκπαίδευση των χεριών που "κολλάνε" (Chi-Sao), από την ικανότητα τεχνικής, και από τη σωστή ευαισθησία, που μπορεί να αποκτηθεί μόνο μαθαίνοντας από έμπειρους δασκάλους πάνω στο σύστημα Γουίν Τσουν.

### Τεχνικές με κοντάρι
Η πολεμική τέχνη του Γουίν Τσουν χρησιμοποιεί ένα κοντάρι μήκους 9 ποδιών (2.74 μέτρα), με σκοπό να δυναμώσουν τα χέρια και ειδικότερα οι καρποί. Υπάρχουν 12 τεχνικές του κονταριού. Οι τεχνικές αυτές επίσης σου μαθαίνουν την ακρίβεια της κίνησης, και πώς να μεταφέρεις τη δύναμη σε απόσταση.

## Πλεονεκτήματα του συστήματος Γουίν Τσουν Κουνγκ Φου

Τα μαθήματα του συστήματος του Γουίν Τσουν χαρακτηρίζονται από τον δυναμισμό. Οποιοσδήποτε μπορεί να παρακολουθήσει τα μαθήματα του συστήματος αυτού είτε είναι αθλητικός τύπος, είτε όχι, ντροπαλός ή τολμηρός, αδέξιος ή με κλήση προς τις πολεμικές τέχνες, χονδρός ή αδύνατος κ.ο.κ. Το Γουίν Τσουν είναι σχεδιασμένο μόνο για FIGHTING, είναι το μοναδικό σύστημα στον κόσμο που έχει άμυνα και επίθεση ταυτόχρονη. Έχει σχεδιασθεί για να εφαρμόζει λογική και έχει τεχνικές που βασίζονται επιστημονικώς, για να κάνει την κάθε τεχνική του στο μάξιμουμ της απόδοσης. Δουλεύει για κάθε ηλικία, άνδρα ή γυναίκα, για ανθρώπους που είναι κοντοί, ή έχουν λιγότερη ενέργεια, αλλά εάν πραγματικά μάθουν το σύστημα και δουλέψουν σκληρά και σωστά τις ασκήσεις, θα μπορούν να αντιμετωπίσουν ένα αντίπαλο.
Το Γουίν Τσουν έχει μόνο 3 φόρμες και αυτό διότι είναι μόνο με τις 3 φόρμες ένα ολοκληρωμένο σύστημα. Δεν χρειάζεται άλλες φόρμες διότι αυτές περιέχουν όλες τις κινήσεις τεχνικές για την άμυνα, επίθεση κ.λ.π. Οι 3 φόρμες είναι σχεδιασμένες για διαφορετικούς λόγους, και όχι διότι υπάρχουν στην πολεμική τέχνη. Αυτό δεν έχει το νόημα ότι η 1η φόρμα είναι μικρότερης σημασίας από την 2η ή την 3η φόρμα. Η κάθε φόρμα έχει σύνδεση με τις άλλες φόρμες και αλληλοσυμπληρώνουν στοιχεία μεταξύ τους. 

Η 1η φόρμα έχει όλες τις βασικές τεχνικές, μας μαθαίνει τη βασική στάση που στεκόμαστε στο Γουίν Τσουν. Μας μαθαίνει πως να δημιουργούμε την ενέργεια-δύναμη από τον αγκώνα, πως να δημιουργούμε την ενέργεια από τη στάση του Γουίν Τσουν (HORSE STANCE) που πρέπει να είναι πολύ χαμηλή και σωστή. Και τέλος μας μαθαίνει την κίνηση και τη σωστή θέση των χεριών και ποδιών σε τεχνικές. 
Η 1η φόρμα μας μαθαίνει πως επιστημονικώς να αποκτήσουμε τη μέγιστη ενέργεια σε κάθε κίνηση-τεχνική.
Επίσης η 1η φόρμα μας μαθαίνει την κεντρική γραμμή των κινήσεων στα χέρια μας στο σώμα μας και στη στάση των ποδιών μας. Τέλος μας μαθαίνει πως να χρησιμοποιούμε τις τεχνικές μας με όλο το σώμα μας ταυτόχρονα. 
 
Έχουν μεγάλη σημασία οι λεπτομέρειες σε κάθε στάση, τεχνική, και έχει πού οικονομικές κινήσεις. Αυτός είναι ένας από τους πιο ισχυρούς λόγους ότι έχει δημιουργηθεί από γυναίκα το Γουίν Τσουν, γιατί η φύση της γυναίκας είναι ότι πρώτα σκέφτεται πολύ και μετά κινείται. Ενώ η φύση του άνδρα είναι ότι πρώτα κινείται και μετά σκέφτεται. 

Η συστηματική εκπαίδευση του Γουίν Τσουν βοηθάει στο να εμβαθύνουν οι μαθητές στις αρχές του συστήματος, να αναπτύξουν και να βελτιώσουν τα παρακάτω:

* Πλεονεκτήματα για τα παιδιά
Τα παιδιά διδάσκονται τον αυτοέλεγχο, την ευγένεια, τον σεβασμό, ενώ ταυτόχρονα γυμνάζονται με ένα καλό πρόγραμμα. Οι μαθητές χτίζουν την αυτοπεποίθηση και τον αυτοσεβασμό καθώς προχωρούν στα επίπεδα. Με αυτόν τον τρόπο, οι ασκούμενοι βελτιώνουν τη συμπεριφορά τους.

* Αυτοάμυνα
Το Γουίν Τσουν διδάσκει τους μαθητές του να σκέφτονται αντί να πανικοβάλλονται σε μια απειλητική ή υποτιθέμενη επικίνδυνη κατάσταση κι έτσι να δρουν με αποτελεσματικές τεχνικές αυτοάμυνας.

* Αυτοπεποίθηση
Καθώς το παιδί επιτυχώς κατακτά και προχωρά για νέους στόχους, η αυτοπεποίθηση της/ του ενισχύεται σημαντικά. Έτσι μπορεί να πει κανείς ότι το Γουίν Τσουν διδάσκει αυτό σεβασμό, αυτοπεποίθηση και αυτοκυριαρχία.

* Συντονισμός
Το Γουίν Τσουν 'προκαλεί' ολόκληρο το σώμα - Στα ομαδικά σπορ η ανάπτυξη ισορροπίας παραμελείται, ενώ στο Γουίν Τσουν όχι.

* Μυϊκή τόνωση * Βελτίωση αντανακλαστικών * Καρδιαγγειακή άσκηση * Μείωση του στρες * Αυτοπεποίθηση * Έλεγχο βάρους * Αυτοέλεγχο (αισθηματικό και πνευματικό)* Ανάπτυξη της δύναμης αυτοσυγκέντρωσης.

Σε γενικότητες το Γουίν Τσουν, είναι ένα πολύ επιθετικό σύστημα με θαυμάσιες και όχι περιττές επιθέσεις και άμυνες. Τα κτυπήματα που κάνουμε σε ένα αντίπαλό μας πρέπει να υποστηρίζονται με μοχλικές κινήσεις. Στο Γουίν Τσουν μαθαίνουμε να αντιδρούμε ενστικτωδώς η από την αφή μας, και όχι με τη σκέψη και την όραση. Διότι για να κάνουμε μια κίνηση άμυνας με το χέρι μας, τις πιο πολλές φορές βλέπουμε την κίνηση του αντιπάλου, μετά από την όρασή μας περνάει το μήνυμα στο μυαλό μας, και ο εγκέφαλος εφόσον σκεφτεί, ενεργεί τα συγκεκριμένα νεύρα, για να δώσουν τη συγκεκριμένη κίνηση στο χέρι μας. Αυτή η λειτουργία έχει πολλά στάδια και αυτό κάνει την κίνησή μας αργή. Ενώ με την εκπαίδευση που κάνουμε να λειτουργούμε ενστικτωδώς με την αφή μας μόνο, τότε έχουμε γρήγορη κίνηση για άμυνα. 
Τέλος η ουσία του Γουίν Τσουν είναι η γέννηση της ταχύτητας. Η ταχύτητα αποτελείται από δύο στοιχεία, χρόνος αντίδρασης, και χρόνος κίνησης.

Στα κολλημένα χέρια αρχικά αναπτύσσεται η ευαισθησία της επιδερμίδας στην αφή του αντιπάλου και με τα χρόνια αυτή η αίσθηση αναπτύσσεται σε απίστευτο βαθμό.
* Κατανοείς την κίνηση του αντιπάλου προτού γίνει, γιατί διαισθάνεσαι το ηλεκτρικό ρεύμα που περνάει στους μύες για να τους δώσει κίνηση μέσα από το νευρικό σύστημα. Έτσι εξηγείται και το γεγονός ότι ένας μαθητής του γουίν τσουν δεν χρειάζεται να βλέπει για να αμυνθεί.
Όπως και άλλα εσωτερικά συστήματα κουνγκ φου βελτιώνει και διατηρεί τη σωματική και πνευματική υγεία μέχρι τα βαθιά γεράματα. Γι’ αυτό μπορείς να το ασκείς και στα εβδομήντα!

* 1. Είναι ιδανικό για γυναίκες (η συμβολή της Γιμ Γουίν τσουν ήταν σημαντική στην ανάπτυξη του συστήματος) γιατί είναι μια τέχνη με κυρίως πνευματικές απαιτήσεις και όχι μόνο σωματικές όπως άλλα σπορ πολεμικών τεχνών

**ΣΧΟΛΕΣ WING CHUN KUNG FU**

Πολλές φορές στις σχολές που εξασκείτε η πολεμική τέχνη χρησιμοποιίτε η κινέζικη γλώσσα για την αρίθμηση απο το 1 μέχρι το 10, χάρη στη χώρα προέλευσης της πολεμικής τέχνης. Οι αριθμοί έχουν ως εξής: yī – ένα (ι), èr – δύο (αρ), sān – τρία (σαν), sì – τέσσερα (σι), wŭ – πέντε (ου), liù – έξι (λιοου), qī – επτά (τσι), bā – οχτώ (πα), jiŭ – εννιά (τζιοου), shí – δέκα (σί).

## Παραπομπές


## Εξωτερικοί σύνδεσμοι

* Wing Chun Global Directory

Κατηγορία:Κινεζικές πολεμικές τέχνες